CELEX: 32006R0796
Language: et
Date: 2006-05-29 00:00:00
Title: Komisjoni määrus (EÜ) nr 796/2006,  29. mai 2006 , millega peatatakse või kokkuost 90 %ga sekkumishinnast ja avatakse kokkuost pakkumismenetluse teel ajavahemikuks kuni  31. augustini 2006

30.5.2006   
            
            
               ET
            
            
               Euroopa Liidu Teataja
            
            
               L 142/4
            
         
      KOMISJONI MÄÄRUS (EÜ) nr 796/2006,
   29. mai 2006,
   millega peatatakse või kokkuost 90 %ga sekkumishinnast ja avatakse kokkuost pakkumismenetluse teel ajavahemikuks kuni 31. augustini 2006
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 10,
   ning arvestades järgmist:
   
               (1)
            
            
               Komisjoni määrusega (EÜ) nr 343/2006 (2) on avatud või kokkuost 90 %ga sekkumishinnast teatavates liikmesriikides ajavahemikuks 1. märtsist kuni 31. augustini 2006.
            
         
               (2)
            
            
               Määruse (EÜ) nr 1255/1999 artikli 6 lõike 1 teise lõiguga on ette nähtud, et komisjon võib peatada või kokkuostu 90 %ga sekkumishinnast, kui ajavahemiku 1. märts kuni 31. august 2006 jooksul ületavad sekkumiseks pakutavad kogused 50 000 tonni.
            
         
               (3)
            
            
               Kui jõutakse 50 000 tonni piirmäärani, tuleks peatada või kokkuost kinnitatud kokkuostuhinnaga. Seetõttu tuleks määrus (EÜ) nr 343/2006 kehtetuks tunnistada.
            
         
               (4)
            
            
               Selleks et jätkata võituru toetamist, peaks või kokkuost olema lubatud alalise pakkumismenetluse teel vastavalt määruse (EÜ) nr 1255/1999 artikli 6 lõike 1 kolmandale lõigule neis liikmesriikides, kus või turuhind on vähemalt 92 % sekkumishinnast.
            
         
               (5)
            
            
               Komisjoni 16. detsembri 1999. aasta määruses (EÜ) nr 2771/1999 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega või- ja kooreturul) (3) on sätestatud eeskirjad, mida tuleb järgida, kui komisjon otsustab, et kokkuost peab toimuma alalise pakkumismenetluse teel.
            
         
               (6)
            
            
               Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kooskõlas määruse (EÜ) nr 1255/1999 artikli 6 lõike 1 teise lõiguga peatatakse ühenduses määrusega (EÜ) nr 343/2006 avatud või kokkuost 90 %ga sekkumishinnast.
   Määrus (EÜ) nr 343/2006 tunnistatakse kehtetuks.
   Artikkel 2
   1.   Määruse (EÜ) nr 1255/1999 artikli 6 lõike 1 kolmanda lõiguga ettenähtud või kokkuost pakkumismenetluse teel on seega avatud alates 30. maist kuni 31. augustini 2006 määruse (EÜ) nr 2771/1999 jaos 3a sätestatud tingimustel järgmistes liikmesriikides:
   
               —
            
            
               Belgia
            
         
               —
            
            
               Tšehhi Vabariik
            
         
               —
            
            
               Saksamaa
            
         
               —
            
            
               Eesti
            
         
               —
            
            
               Hispaania
            
         
               —
            
            
               Prantsusmaa
            
         
               —
            
            
               Iirimaa
            
         
               —
            
            
               Itaalia
            
         
               —
            
            
               Läti
            
         
               —
            
            
               Luksemburg
            
         
               —
            
            
               Madalmaad
            
         
               —
            
            
               Poola
            
         
               —
            
            
               Portugal
            
         
               —
            
            
               Soome
            
         
               —
            
            
               Rootsi
            
         
               —
            
            
               Ühendkuningriik.
            
         2.   Määruse (EÜ) nr 1255/1999 artikli 6 lõike 1 kolmanda ja neljanda lõigu kohaldamiseks võib komisjon turuhindadest lähtuvalt iga kahe järjestikuse nädala tagant lõikes 1 esitatud loetelu muuta.
   Artikkel 3
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. mai 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  ELT L 55, 25.2.2006, lk 17. Määrust on viimati muudetud määrusega (EÜ) nr 697/2006 (ELT L 121, 6.5.2006, lk 29).
   
      (3)  EÜT L 333, 24.12.1999, lk 11. Määrust on viimati muudetud määrusega (EÜ) nr 2107/2005 (ELT L 337, 22.12.2005, lk 20).